Munch (tegneserie)

Munch er en biografisk tegneseriebok og grafisk roman fra 2013 skrevet og illustrert av tegneserieskaperen Steffen Kverneland (født 1963). Boka er en leken og karikert beskrivelse av livet, karrieren og kunstverkene til den norske, ekspresjonistiske maleren Edvard Munch (1863–1944). Teksten er i stor grad sitater fra Munch selv, samtidige kulturpersonligheter og kolleger, deriblant August Strindberg, samt seinere biografer. Tegningene er Kvernelands humoristiske skildringer av historien og «visuelle sitater» fra Munchs bilder. Innholdet er en omarbeidet og utvidet samling av Steffen Kvernelands Munch-serier i Kanon, fem tegneseriebøker utgitt 2006–2012 i samarbeid med tegnerkollegaen Lars Fiske.

Munch fikk svært god mottakelse blant kritikeredagbladet.no 29.4.2013: Genialt nærbilde av et geniaftenposten.no 15.11.2013: Blodfullt portrett av Munch og publikum.Leseromtaler på goodreads.com Tegneseriebiografien ble hedret med Brageprisen i klassen «sakprosa» i 2013.aftenposten.no 19.11.2013: Tegneseriebok om Munch tok Brageprisen Samme høst ble forfatteren også tildelt Egmonts Pondus-prisen på 100 000 kroner for boka.NRK Rogaland 12.12.2013: Pondus-prisen til Steffen Kverneland Boka fikk også Kulturdepartementets tegneseriepris for utgivelser fra 2013.

Munch er oversatt til tysk, svensk,Placebo Press nederlandsk, polsk og dansk.

Referanser

Eksterne lenker
 kmag.no 24.10.2013: Forfatteren om arbeidet med tegneseriebiografien
 Høyoppløst, elektronisk blakopi (side 1-27)

Kategori:Norske tegneserier
Kategori:Norske sakprosabøker
Kategori:Biografier
Kategori:Bøker fra 2013